JUTHA ขาดทุนเพิ่มเกินเท่าตัว มาที่ 40.48 ลบ.
JUTHA ขาดทุนเพิ่มเกินเท่าตัว มาที่ 40.48 ลบ. จากขาดทุน 15.40 ลบ. หลังขาดทุนจากอัตราแลกเปลี่ยน-เศรษฐกิจโลกชะลอตัว
16 พ.ค. 2559

บริษัท จุฑานาวี จำกัด (มหาชน) หรือ JUTHA รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีผลขาดทุนสุทธิ 40.48 ล้านบาท หรือขาดทุนสุทธิ 0.29 บาทต่อหุ้น ขาดทุนเพิ่มขึ้น 163% จากช่วงเดียวกันของปีก่อนที่มีผลขาดทุนสุทธิ 15.40 ล้านบาท หรือขาดทุนสุทธิ 0.11 บาทต่อหุ้น
โดยผลการดำเนินงานในไตรมาสดังกล่าวขาดทุนเพิ่มขึ้นเนื่องจาก บริษัทมีผลขาดทุนส่วนที่เป็นของบริษัทใหญ่ 40.48 ล้านบาท สำหรับผลขาดทุนสุทธิรวม 40.60 ล้านบาทนั้น ได้รวมขาดทุนจากอัตราแลกเปลี่ยนที่ยังไม่เกิดขึ้นจริงอยู่จำนวน 7.86 ล้านบาทโดยมีสาเหตุจากสถานการณ์เศรษฐกิจโลกที่ชะลอตัวต่อเนื่องเป็นเวลานาน มีความผันผวนมากขึ้นและส่งผลต่อธุรกิจพาณิชยนาวีอย่างมากและในช่วงไตรมาสแรกของปีบริษัทฯ มีเรือเข้าอู่แห้งตามระยะเวลาถึงสองลำ ทำให้ขาดรายได้รวมทั้งสิ้นไป 64วัน จึงทำให้โดยรวมบริษัทยังคงมีผลขาดทุนจากการดำเนินงานอยู่